सैंटरिंग का माल चोरी, फुटेज में कैद
रोहतक | भिवानीचुंगी स्थित सैंटरिंग के गोदाम से चोर लाखों रुपए का माल चोरी कर ले गए। घटना का पता लगने पर पीड़ित ने आस-पास के कैमरे खंगाले तो घटना फुटेज में कैद हो गई। चोर करीब दो घंटे गोदाम में रुके और दो गाड़ियों में सामान लाद ले गए। पीड़ित की शिकायत पर नई अनाज मंडी चौकी पुलिस ने केस दर्ज कर आरोपियों की तलाश शुरु कर दी है। राजेंद्रा कॉलोनी निवासी विकास ने नई अनाज मंडी चौकी में दी शिकायत में कहा है कि भिवानी चुंगी सर्कुलर रोड पर उसका सैंटरिंग का कारोबार है। 4 मार्च की देर रात को उसके गोदाम से लोहे की 250 प्लेट, 35 बल्ली 55 कड़ी चोरी हो गई। उसने आस-पास के सीसीटीवी कैमरे खंगाले तो चोरों की करतूत फुटेज में कैद हो गई। विकास के मुताबिक देर रात दो गाड़ियों में उसका सामान लादकर ले जाया गया है। फुटेज में एक पिक-अप एक ट्रक के साथ कुछ लोग उसके गोदाम के पास खाली प्लॉट में आए और करीब दो घंटे बाद सामान लादकर चले गए।
hin_Deva hin_Deva